Na temelju članka 57. Zakona o porezu na dohodak (“Narodne novine” broj 115/16 i 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (”Narodne novine”, broj 1/19) te članka 32. Statuta Grada Skradina („Službeni vjesnik Šibensko-kninske županije“ broj: 10/09, 5/13 i 3/18), Gradsko vijeće Grada Skradina na 12. sjednici, od 31. siječnja 2019., donosi

***O D L U K U***

***o visini paušalnog poreza za djelatnosti***

***iznajmljivanja i smještaja u turizmu***

***na području Grada Skradina***

Članak. 1.

Ovom Odlukom određuje se visina paušalnog poreza po krevetu u sobama, apartmanima i kućama za odmor, smještajnoj jedinici u kampu ili kamp odmorištu, te smještajnoj jedinici u objektu za robinzonski smještaj koji se nalaze na području Grada Skradina.

Članak 2.

Visina paušalnog poreza iz članka 1. ove Odluke određuje se ovisno o naselju u Gradu Skradinu u kojem se nalazi soba, apartman, kuća za odmor, smještajna jedinica u kampu ili kamp odmorištu, te smještajnoj jedinici u objektu za robinzonski turizam i to:

**Naziv naselja Visina paušalnog poreza po krevetu (kn)**

1.Skradin 300,00 kuna

2. Bićine, Dubravice, Ićevo, Gračac, Krković, Lađevci, Plastovo,

 Piramatovci, Rupe, Skradinsko Polje, Sonković 200,00 kuna

3. Sva ostala naselja Grada Skradina koja nisu navedena

 pod točkom 1. i 2. 150,00 kuna

Članak 3.

Ova odluka stupa na snagu osmog dana od dana objave u ”Službenom vjesniku Šibensko-kninske županije”

KLASA: 410-01/18-01/3

URBROJ:2182/03-02-19-2

Skradin, 31. 01. 2019.

**GRADSKO VIJEĆE**

**GRADA SKRADINA**

**PREDSJEDNICA**

 **Nadija Zorica, v.r.**